भोपाल में अल्फ लॉ स्कूल के छात्र सम्मानित
भास्कर संवाददाता | मालेरकोटला
भोपालमें आयोजित किए गए 24वें अमेरिकन फेडरेशन ऑफ मुस्लिम ऑफ इंडियन ओरीजन समारोह में अल्फ लॉ पब्लिक स्कूल से संबंधित सात छात्रों को सम्मानित किया गया है। जानकारी देते हुए चेयरमैन उमरदीन, प्रिंसिपल रिहाना नकबी ने बताया कि इस समारोह में देश भर के 21 राज्यों से 10वीं 12वीं कक्षा के 126 मुस्लिम टॉपर छात्र शामिल हुए। समारोह में मध्यप्रदेश के मुख्यमंत्री शिवराज चौहान मुख्य अतिथि के रूप में शामिल थे।
अल्फ लॉ एजुकेशन ट्रस्ट के पूर्व चेयरमैन मुहम्मद याशीन की अगुवाई में पंजाब से यह अवार्ड प्राप्त करने के लिए रोपड़ की साईमा के अतिरिक्त 7 छात्र अल्फ लॉ पब्लिक स्कूल से संबंधित थे। मुख्यमंत्री ने इन छात्रों को 10-10 हजार रुपए देने का ऐलान भी किया। समारोह में 10वीं कक्षा की जमशीदा को गोल्ड मैडल, मुनताहा शकूर को सिल्वर मैडल, शबीना को सिल्वर मैडल, हुमा को ब्राउंज मैडल, ताबीश सुलतान को ब्राउंज मैडल, 12वीं कक्षा की साइमा रशीद को स्वर्ण पदक, इंशा को सिल्वर मैडल आलिया को ब्राउंज मैडल से सम्मानित किया गया। डा. एआरएस नाकेदार ने 12वीं कक्षा की पंजाब की टॉपर छात्रा साईमा रशीद को स्वर्ण मैडल के अतिरिक्त एक लाख रुपए नगद शिक्षा का पूरा खर्चा देने का ऐलान किया। इस मौके पर मोहम्मद शकील, मोहम्मद खलील, मोहम्मद रफीक, मास्टर अबदुल हम्मीद, डा. माेहम्मद रमजान, मोहम्मद अनवर बागी, डा. सलीम जुवेरी, डा. सलीम मोहम्मद, मोहम्मद खलील थिंद आदि उपस्थित थे।
मध्यप्रदेश के मुख्यमंत्री मुस्लिम छात्रों को सम्मानित करते हुए।
bho_Deva npi_Deva hin_Deva hin_Deva hin_Deva